વર્ષ 2016-17માં ખેડૂતોનો મગફળીનો પાક નિષ્ફળ થતાં ખેડૂતોના અનેક આંદોલનો બાદ સરકાર દ્વારા પાક વીમો આપવાની જાહેરાત કરી જેનાથી ધરતીપુત્રોના જીવમાં જીવ આવ્યો હતો જેમાં સરકારે વિવિધ બેન્કોમાં પાક વીમાની રકમ જમા કરાવતા ખેડૂતોએ બેન્કમાંથી પાક વીમો ઉપાડીને પોતે કરેલ દેવું ચૂકતે કર્યું હતું પરંતુ જેતપુર તાલુકાના દેરડી, મોણપર અને ખારચીયા સહિતના દસ જેટલા ગામોના ખેડૂતો સિવાયના તાલુકાના તમામ ગામોના ખેડૂતોને પાક વીમો મળી ગયો પરંતુ આ દશ ગામોના 200 જેટલા ખેડૂતોનો ખાતા જેતપુર શહેરની એસબીઆઈ બેંકમાં હોય જેથી બેન્ક અને એગ્રીકલ્ચર ઓફ ઇન્સ્યોરન્સના અણઘડ વહીવટને કારણે ખેડૂત સમાજ સંસ્થા દ્વારા ખેડૂતોને સાથે રાખી ચાર મહિના પૂર્વે મામલતદાર અને બેન્ક બંને આવેદનપત્ર આપ્યું તેમ છતા આજ સુધી ખેડૂતોને પાસ થઈ ગયેલ વિમાનો એક રૂપિયો પણ મળ્યો ન હોવાથી આજે આ દસ ગામોના ખેડૂતો ખેડૂત સમાજ સંસ્થાની આગેવાનીમાં અર્ધનગ્ન અવસ્થામાં પ્રથમ મામલતદારને ત્યાર બાદ બેન્ક મેનેજરને આવેદનપત્ર આપી દસ-દસ મહિનાથી પાસ થઈ ગયેલ ખેડૂતોનો વીમો વીમા કંપની અને બેન્ક બંને વાપરતી હોય ખેડૂતોને તાત્કાલીક ધોરણે દસ મહિનાના વ્યાજ સહિત વીમો પંદર દિવસમાં ચૂકવવામાં નહીં આવે તો ખેડૂતો દ્વારા ઉગ્ર આંદોલન ચલાવાની ચીમકી આપી હતી.